open-index/open-wikipedia-markdown huggingface dataset:
Tedín

O topónimo **Tedín** pode referirse a:

;En Galiza
***Tedín**, lugar da parroquia de Lires, no concello de Cee;
***Tedín**, lugar da parroquia de San Román, no concello de Lugo;
***Tedín**, lugar da parroquia de Vimianzo, no concello de Vimianzo.
Provincia de Monza e Brianza

**Monza e Brianza**, ou **Mùnscia e Briansa** en lombardo occidental, é unha provincia da rexión da Lombardía, en Italia, instituída o 12 de maio de 2004, posta en marcha nas eleccións do 2009. A súa capital é a cidade de Monza.

## Localización e características 
Ten unha área de 405,49&nbsp;km², e unha poboación duns 840 000 habitantes (2009). Limita polo norte coa provincia de Lecco e a provincia de Como, polo oeste coa provincia de Varese, e polo oeste coa provincia de Bérgamo e a provincia de Milán, coa que tamén confina polo sur.

Comprende a parte meridional da rexión xeográfico-histórica de Brianza, estendéndose desde Canzo (norte) até a zona de Monza (sur), e desde o río Séveso (oeste) até o río Adda (leste). Polo medio de Brianza transcorre o río Lambro.

Actualmente ten atribuídas as seguintes comunas: Agrate Brianza, Aicurzio, Albiate, Arcore, Barlassina, Bellusco, Bernareggio, Besana in Brianza, Biassono, Bovisio-Masciago, Briosco, Brugherio, Burago di Molgora, Busnago, Camparada, Caponago, Carate Brianza, Carnate, Cavenago di Brianza, Ceriano Laghetto, Cesano Maderno, Cogliate, Concorezzo, Cornate d'Adda, Correzzana, Desio, Giussano, Lazzate, Lentate sul Seveso, Lesmo, Limbiate, Lissone, Macherio, Meda, Mezzago, Misinto, Monza, Muggiò, Nova Milanese, Ornago, Renate, Roncello, Ronco Briantino, Seregno, Seveso, Sovico, Sulbiate, Triuggio, Usmate Velate, Varedo, Vedano al Lambro, Veduggio con Colzano, Verano Brianza, Villasanta, Vimercate

## Notas 
## Véxase tamén 
### Ligazóns externas 
* Provincia di Monza e della Brianza
Pinkerton

***Pinkerton*** é o segundo álbum de estudio da banda estadounidense de rock alternativo Weezer, editado o 24 de setembro d 1996 a través do selo DGC Records. No mes de novembro do 2009 o álbum levaba vendidas 850.000 copias nos Estados Unidos e 50.000 no Canadá. Foi o derradeiro álbum de Weezer en contar co baixista Matt Sharp.

## Listaxe de cancións
Special Collection

***Special Collection*** é un EP da banda estadounidense de rock alternativo Garbage, editado o 6 de febreiro do 2002 só no Xapón polo selo Sony Music Japan. Está formado por unha serie de caras-b, remesturas e un tema en directo.

## Listaxe de cancións 
# "Use Me" - 4:37
# "Enough is Never Enough" - 4:10
# "Androgyny" (The Neptunes remix) - 3:18
# "Vow" (Live) - 5:12
# "Cherry Lips (Go Baby Go!)" (DJEJ's Go-Go Jam) - 6:11
Sober (canción)

"**Sober**" é un sinxelo da banda estadounidense de metal progresivo Tool, editado no ano 1993 como parte do seu álbum *Undertow*.

## Listaxe de cancións 
;Versións australiana e alemá
#"Sober (album version)"
#"Bottom (original version live)"
#"Intolerance (live)"

;Versión británica
#"Sober (album version)"
#"Prison Sex"
#"Intolerance"

;Versión holandesa (*Tales from the Darkside*)
#"Sober (album version)"
#"Undertow (live)"
#"Sober (live)"
#"Opiate (live)"
#"Flood (live)"
#"Prison Sex (live)"
#"Jerk-Off (live)"
#"Prison Sex (live)"
#"Bottom (live)"
MTV Unplugged in New York

***MTV Unplugged in New York*** é un álbum en directo da banda estadounidense de grunge Nirvana, editado o 1 de novembro de 1994. Contén unha actuación en directo realizada nos Sony Music Studios en Nova York o día 18 de novembro de 1993 para a serie de televisión *MTV Unplugged*. O programa foi dirixido por Beth McCarthy e emitiuse por vez primeira pola cadea MTV o 14 de decembro de 1993. Ao contrario que no reto dos programas da serie, Nirvana tocou un *setlist* formado principalmente por temas pouco coñecidos e versións de The Vaselines, David Bowie, Meat Puppets (durante a actuación uníronse dous dos seus membros no escenario) e Lead Belly.

*MTV Unplugged in New York* foi o primeiro disco de Nirvana publicado tras a morte de Kurt Cobain. O álbum estreouse no número 1 da lista *Billboard 200*, e converteuse no seu lanzamento máis exitoso tras a súa separación, tendo sido certificado 5 veces platino nos Estados Unidos cara 1997. Tamén gañou o Grammy ao mellor álbum de música alternativa en 1996. A actuación foi editada en DVD no ano 2007.

## A actuación 
Nirvana estivo durante un tempo negociando coa MTV a súa aparición nun *MTV Unplugged*. Foi durante a xira cos Meat Puppets cando finalmente Kurt Cobain aceptou. A banda quería facer algo diferente na súa actuación, non o típico dun episidio normal da serie. Segundo o batería Dave Grohl, "Víramos os outros Unpluggeds e non ns gustara moito deles, debido a que a meirande parte das bandas tratábanos como concertos de rock, tocando os seus grande éxitos como se estivesen no Madison Square Garden, pero con guitarras acústicas". O grupo analizou o álbum de 1990 de Mark Lanegan, *The Winding Sheet*, como fonte de inspiración. Entre as ideas que se lles ocorreron aos membros da banda estaban versionar o tema de David Bowie "The Man Who Sold the World" e invitar aos membros de Meat Puppets para que se unisen a eles no escenario. Porén, a perspectiva de realizar un concerto enteiramente acústico puxo nervioso a Cobain.

A diferenza da meirande parte dos artistas ue apareceron no programa, Nirvana filmou toda a actuación nunha única toma. O repertorio de catorce temas incluía seis versións. O grupo evitou tocar as súas cancións máis coñecidas; o único éxito que interpretaron foi o sinxelo de 1992 "Come as You Are"

## Listaxe de cancións 
## Notas 
## Véxase tamén
### Bibliografía 
* Cross, Charles R. *Heavier Than Heaven: A Biography of Kurt Cobain*. Hyperion, 2001. ISBN 0-7868-6505-9
María Mera

**María Mera Constenla**, nada en Boqueixón o 10 de agosto de 1986, é unha actriz galega.

## Traxectoria 
Naceu en Boqueixón, e os tres anos a familia trasladouse a Vedra. Fixo a carreira de Turismo e estudos interpretativos na Escola de Teatro de Santiago de Compostela. Participou nas series de televisión *Libro de familia* e *Matalobos*. Tamén en distintas curtas como *Efectos Colaterais* (2010), do director Jairo Iglesias. En 2010 foi elixida para encarnar a Salomé na produción do Centro Dramático Galego. Dende 2018 interpretou a tenente Vargas na serie *O sabor das margaridas*.

## Filmografía 
* *Arre demo* (2007)
* *Acompáñenos* (2008-2009)
* *Matalobos* (2009-2013)
* *Efectos colaterais* (2010)
* *Ata a cociña* (2010)
* *Depetrosa* (2010)
* *Un mundo de nenos* (2011)
* *Outro máis* (2011)
* *Mr. Smith & Mrs. Wesson* (2012)
* *Luar* (2012/2017-¿?)
* *Como o da casa non hai* (2013)
* *O Faro* (2013-actualidade)
* *O descoñecido* (2015)
* *Dalia, a modista* (2016)
* *Traición* (2018)
* *O sabor das margaridas* (2018)
* *Infiesto* (2023)

## Notas
Shelbourne F.C.

O **Shelbourne Football Club**  ou **Cumann Peile Shíol Broin**  é un club de fútbol irlandés con base en Drumcondra, na área de Dublín.

É un dos equipos de fútbol máis famosos de Irlanda e un dos máis laureados do país, con 13 títulos de liga acadados (unicamente superado polo Shamrock Rovers F.C. que conta con 15 títulos ligueiros) e con 7 títulos da FAI Cup (o terceiro equipo por detrás dos Shamrock Rovers e de Dundalk F.C., con 24 e 9 títulos respectivamente). Ocupa o terceiro posto en puntos acumulados ao longo da historia da Liga Irlandesa e en tempadas na máxima categoría do fútbol irlandés, unicamente por detrás do Shamrock Rovers e do Bohemian F.C.. É o equipo irlandés con mellores resultados nas competicións europeas.

## Historia
O club foi fundado en 1895 e en 1904 uniuse á liga unificada de Irlanda. En 1921 converteuse en membro fundador da League of Ireland.

## Palmarés
* **14 League of Ireland:** 
** 1925–26, 1928–29, 1930–31, 1943–44, 1946–47, 1952–53, 1961–62, 1991–92, 1999–2000, 2001–02, 2003, 2004, 2006, 2024
* **3 IFA Cup:** 
** 1906, 1911, 1920
* **7 FAI Cup:** 
** 1939, 1960, 1963, 1993, 1996, 1997, 2000
* **1 City Cup:** 
** 1908–09
* **1 Gold Cup:** 
** 1914–15
* **1 League of Ireland Cup:**
** 1995-96
* **8 League of Ireland Shield:**
** 1922, 1923, 1926, 1930, 1944, 1945, 1949, 1971
* **19 Leinster Senior Cup:**
** 1899–00, 1900–01, 1903–04, 1905–06, 1907–08, 1908–09, 1912–13, 1913–14, 1916–17, 1918–19
1923–24, 1930–31, 1945–46, 1948–49, 1962–63, 1967–68, 1971–72, 1993–94, 2010
Provincia de Messina

**Messina** (en lingua siciliana **Missina**) é unha provincia da rexión de Sicilia, en Italia. A súa capital é a cidade de Messina.

Ten unha área de 3.247&nbsp;km2, e unha poboación de 661.708 habitantes (2001). Hai 108 municipios na provincia.

Limita polo norte co Mar Tirreno (co Golfo de Patti e de Milazzo e a illa Eolie), polo leste co Mar Xónico e o Estreito de Messina, que separa Sicilia do continente, polo sur coas provincias de Catania e Enna, e polo oeste coa provincia de Palermo.

Á parte da capital, outras cidades destacadas son Barcellona Pozzo di Gotto, Milazzo, as Illas Eolias, Tindari, Taormina e Capo d'Orlando.

Foi a cidade de partida dos almogávares en 1302.

## Véxase tamén 
### Ligazóns externas 
* Provincia di Messina
Provincia de Enna

**Enna** é unha provincia da rexión de Sicilia, en Italia. A súa capital é a cidade de Enna.

Ten unha área de 2.562&nbsp;km2, e unha poboación de 176.959 habitantes (2001). Hai 20 municipios na provincia.

Fai fronteira a norte coa provincia de Messina, a leste e a sueste coa provincia de Catania, a sur e a suroeste coa provincia de Caltanissetta e a noroeste coa provincia de Palermo.

## Véxase tamén 
### Ligazóns externas 
* Provincia di Enna
Provincia de Catania

**Catania** é unha provincia da rexión de Sicilia, en Italia. A súa capital é a cidade de Catania. Outra localidade de interese é Sant´Alfio, onde se sitúa o lendario Castiñeiro dos cen cabalos.

Ten unha área de 3.552 km², e unha poboación de 1.073.881 habitantes (2001). Hai 58 municipios na provincia:

* Aci Bonaccorsi.
* Aci Castello.
* Aci Catena.
* Aci Sant'Antonio.
* Acireale.
* Adrano.
* Belpasso.
* Biancavilla.
* Bronte.
* Calatabiano.
* Caltagirone.
* Camporotondo Etneo.
* Castel di Iudica.
* Castiglione di Sicilia.
* Catania.
* Fiumefreddo di Sicilia.
* Giarre.
* Grammichele.
* Gravina di Catania.
* Licodia Eubea.
* Linguaglossa.
* Maletto.
* Maniace.
* Mascali.
* Mascalucia.
* Mazzarrone.
* Militello in Val di Catania.
* Milo.
* Mineo.
* Mirabella Imbaccari.
* Misterbianco.
* Motta Sant'Anastasia.
* Nicolosi.
* Palagonia.
* Paternò.
* Pedara.
* Piedimonte Etneo.
* Raddusa.
* Ragalna.
* Ramacca.
* Randazzo.
* Riposto.
* San Cono.
* San Giovanni la Punta.
* San Gregorio di Catania.
* San Michele di Ganzaria.
* San Pietro Clarenza.
* Sant'Agata li Battiati.
* Sant'Alfio.
* Santa Maria di Licodia.
* Santa Venerina.
* Scordia.
* Trecastagni.
* Tremestieri Etneo.
* Valverde.
* Viagrande.
* Vizzini.
* Zafferana Etnea.

Fai fronteira ao norte coa provincia de Messina, ao leste co Mar Xónico, ao sur coa provincia de Siracusa e coa provincia de Ragusa e ao oeste coa provincia de Caltanissetta e coa provincia de Enna.

## Véxase tamén 
### Ligazóns externas 
* Provincia di Catania
Provincia de Agrigento

**Agrigento** (en lingua siciliana **Girgenti**) é unha provincia de Sicilia, localizada no suroeste da illa, sobre a Canle de Sicilia. Ten unha área de 3.042&nbsp;km², e unha poboación de 448.053 habitantes (2001). Abrangue 43 comunas.

Limita polo oeste coa provincia de Trapani, polo norte coa provincia de Palermo e polo nordeste coa provincia de Caltanissetta. Alén da capital, as cidades máis importantes son Sciacca, Canicattì, Favara, Licata e Porto Empedocle.

### Xeografía 
No termo provincial encóntrase o Lago di Magazzolo e o Lago Arancio, en Sambuca di Sicilia, no pé dos montes Arancio (403 m) e Cirami (516 m). Forman parte do territorio provincial as Illas Pelagie (Illa de Lampedusa, Illa de Linosa e a Illa Lampione), comprendidas no concello de Lampedusa e Linosa. Entre Sambuca de Sicilia e Caltabellota atópase un enclave da provincia de Palermo (San Biagio, pertencente a Bisacquino).

## Economía 
A provincia de Agrigento é eminentemente agrícola.

## Véxase tamén 
### Ligazóns externas
*Provincia de Agrigento
Prometheus (volcán)

**Prometheus** é un volcán activo que está situado na superficie da lúa de Xúpiter, Ío. As súas coordenadas na superficie de *Ío* son 1,52° S 153,94° O.  Prometheus consiste nun cumio de 28 km de ancho chamado **Prometheus Patera** e 100 km de coladas de lava, todo isto rodeado dunha grande extensión circular de depósitos de sulfuro vermello e de brillante dióxido de sulfuro, procedentes dos materiais depositados polas columnas (plumas) volcanicas.  O volcán foi visto por primeira vez en imaxes tomadas pola sonda *Voyager 1* en marzo de 1979. Ese mesmo ano, a Unión Astronómica Internacional deulle oficialmente o nome de *Prometheus, deus grego do lume.

Prometheus é un lugar volcanicamente activo coma mínimo dende o encontro da *Voyager 1* con Ío no ano 1979.  Entre a chegada da Voyager e as primeiras observacións da sonda Galileo, foron depositadas coladas de lava sobre superficie duns 6.700 km2.  Observacións posteriores da *Galileo* amosaron numerosas fendas no leito volcánico, especialmente na parte occidental destes campos de lava.

Prometheus é un volcán con dúas columnas volcánicas: unha máis pequena, rica en sulfuros procedentes do magma que se descarga cara ao final da parte oriental dos leitos de lava, acadando unhas alturas que oscilan entre 75 a 100 km; e a outra columna eruptiva rica en SO2 que está activa en fronte de onde finaliza a outra.  A columna de Prometheus foi vista tanto pola *Voyager* coma pola *Galileo*, coma pola *New Horizons'', cando cada sonda tivo a oportunidade de tomar imaxes.

## Notas
## Véxase tamén
### Outros artigos
* Patera
* Ío
* Vulcanismo en Ío
Provincia de Caltanissetta

**Caltanissetta** (en lingua siciliana, **Nissa**) é unha provincia da rexión de Sicilia, en Italia. A súa capital é a cidade de Caltanissetta.

Ten unha área de 2.125 km2, e unha poboación de 273.597 habitantes (2001). Hai 22 municipios na provincia.

Fai fronteira a norte coa provincia de Palermo, a nordeste coa provincia de Enna, a leste coa provincia de Catania, a sueste coa provincia de Ragusa, a sur co Canal de Sicilia e a oeste coa provincia de Agrigento.

miniatura|200px|dereita|Mapa da provincia cos límites comunais.
Pertencen á provincia de Caltanissetta as seguintes 22 comunas:

* Acquaviva Platani.
* Bompensiere.
* Butera.
* Caltanissetta.
* Campofranco.
* Delia.
* Gela.
* Marianopoli.
* Mazzarino.
* Milena.
* Montedoro.
* Mussomeli.
* Niscemi.
* Resuttano.
* Riesi.
* San Cataldo.
* Santa Caterina Villarmosa.
* Serradifalco.
* Sommatino.
* Sutera.
* Vallelunga Pratameno.
* Villalba.

Posúe un enclave na provincia de Palermo, a comuna de Resuttano. Por outra lado, Caltanissetta ten un enclave da provincia de Enna, aínda que sen localidades.

## Véxase tamén 
### Ligazóns externas 
* Provincia di Caltanissetta
Mesón do Bento Club de Fútbol

O **Mesón do Bento Club de Fútbol** é un equipo de fútbol galego, baseado no lugar do Mesón do Vento (Ordes), e que na actualidade xoga na Terceira División.

## Historia
Fundado no ano 2000. Para a tempada 2011–12 renunciou á súa praza en Terceira División e foi recolocado en Segunda Autonómica.

## Tempada a tempada
|valign="top" width=0%|

|}
----
***1** tempada en *Terceira División*

## Xogadores
### Cadro actual
* Javi Angeriz

## Notas
Fútbol Club Cruceiro do Hío

O **Fútbol Club Cruceiro do Hío** é un equipo de fútbol galego da parroquia do Hío, en Cangas. Leva o nome do cruceiro do Hío, situado nesa parroquia. Actualmente xoga na Segunda Autonómica, na tempada 18/19 clasificou para a fase de ascenso a primeira, fase na que sería eliminado.

Na tempada 21-22 baixou a terceira por mor do formato COVID con moitos descensos, na 23-24 foi a playoff quedándose as portas da gran final polo ascenso 

En categorías inferiores hai que destacar a gran actuación do xuvenil na 23/24 conseguido entrar en 1° futgal e quedándose a tan só 1 punto de ascender a preferente xuvenil 

O seu primeiro equipamento é branco cunha franxa azul celeste en diagonal. No escudo está debuxado o característico cruceiro que lle dá nome.

Chegou a xogar na terceira división na tempada 2006/2007, sendo este o máximo logro da historia do club.                                                                                                                                                                              Actualmente o FC Cruceiro do Hio intenta conseguir o ascenso que se lle escapou na tempada 18/19, ao ser eliminado na fase de ascenso da liga.

## Tempadas
Silvia Bardelás

**Silvia Bardelás Álvarez**, nada en Vigo o 25 de febreiro de 1967, é unha escritora galega.

## Traxectoria 
En 2015 doutorouse en Filosofía pola UNED coa tese *Teoría de la novela*, dirixida por Jordi Claramonte Arrufat. Centrou os seus estudos de posgrao na Estética aplicada á literatura. Traduce do alemán, inglés e portugués, colabora en distintas editoriais e coordina premios literarios. Ensina Creación Literaria en distintos centros e dirixe o blog literario El lector perdido. É directora de publicacións en De Conatus e profesora de creación literaria na UNED.

Aínda que non reside habitualmente en Galicia, o galego é a súa lingua literaria.

## Obra 
### Narrativa 
* *As Médulas* (2010). Barbantesa. Foi traducida ao castelán. 244 páxs. ISBN 9788493733025.
* *Unha troita de pé* (2011). Ed. Barbantesa. ISBN 978-8493885946.

* *Destempo* (2021). Ed. Barbantesa. Foi traducida ao castelán. 230 páxs. ISBN 978-8494550133.

## Notas 
## Véxase tamén 
### Ligazóns externas 
* Web de Silvia Bardelás
* Ficha en De Conatus
* Entrevista en Galicia Hoxe
Illa Ajeltokrok

**Ajeltokrok** foi unha das illas máis poboadas no Atol Arno cunha poboación de 429 habitantes, cando se levou a cabo o censo de 1988. Desde 1999 está deshabitado. Forma parte das Illas Marshall no océano Pacífico.

## Ligazóns externas
*World gazetteer
Viaxe ao país dos ananos

***Viaxe ao país dos ananos / Viaje al país de los enanos*** é un libro de poemas publicado por Celso Emilio Ferreiro no 1968 na Editorial Ciencia Nueva de Madrid, con tradución e prólogo de Xesús Alonso Montero.

## Descrición 
Trátase dunha obra satírica na que denuncia a acomodación e cativeza moral de certos sectores da emigración galega en Venezuela, abertamente franquistas, que, tras un proceso fraudulento, acceden á dirección da *Hermandad Gallega* e deciden expulsar da organización a el e mais o seu fillo.
## Véxase tamén 
### Bibliografía 
* Alonso Montero, X. (1970), Consideración, necesariamente muy general, sobre unos ataques. En *Celso Emilio Ferreiro: viaxe ao país dos ananos*, El Bardo, 2ª ed.
### Ligazóns externas 
* *Viaxe ao país dos ananos* na Biblioteca Virtual Galega.
Casi ángeles

***Casi ángeles*** é un telenovela arxentina infanto-xuvenil, producida pola produtora Cris Morena Group e RGB Entertainment, transmitida orixinalmente pola canle arxentina Telefe desde o 21 de marzo de 2007.

Ideada por Cris Morena, a mesma creadora de *Chiquititas*, *Rebelde Way* e *Floricienta* e escrita por Cris Morena, Gabriela Fiore e Leandro Calderón. A trama era protagonizada desde a primeira tempada por Nicolás Vázquez e Emilia Attias, pero sufriu unha substitución a partir da terceira tempada polo actor Mariano Torre, debido a saída de Nicolás da trama.

## Véxase tamén
### Ligazóns externas
*Páxina oficial
A Peroxa Club de Fútbol

O **A Peroxa Club de Fútbol** é un equipo de fútbol galego, baseado no concello da Peroxa. Actualmente xoga no grupo 4 da Primeira Autonómica.

## Historia
Dende 1986 o A Peroxa estivo durante 23 tempadas consecutivas en Primeira Autonómica, e en catro delas conseguiu o ascenso a Preferente, se ben renunciou a subir de categoría por razóns económicas. Con todo, na tempada 2010-11 disputou a súa primeira tempada en Preferente, logo de conseguir o título de Primeira (grupo ourensán). Na tempada 2011-12 volveu á Primeira Autonómica de Galicia.

O seu presidente, Eustaquio Barbosa, é ademais o crego das parroquias da Peroxa e Celaguantes.

## Notas
## Véxase tamén
Provincia de Ascoli Piceno

**Ascoli Piceno** é unha provincia da rexión das Marcas, en Italia. A súa capital é a cidade de Ascoli Piceno.

Tiña unha área de 2.087&nbsp;km2, unha poboación de 369.579 habitantes (2001), e 73 comunas, mais tras a creación da provincia de Fermo, operativa dende o 2009, as cifras minguaron. Actualmente hai 33 municipios na provincia.

Fai fronteira a norte coa provincia de Fermo, a noroeste coa provincia de Macerata, a leste co Mar Adriático, a sur coa provincia de Teramo (rexión dos Abruzos) e coa provincia de Rieti (rexión do Lacio), e a suroeste coa provincia de Perugia (rexión de Umbría).

## Véxase tamén 
### Ligazóns externas 
* Provincia di Ascoli Piceno
Weezer (Green Album)

***Weezer***, tamén coñecido coma ***The Green Album***, é o terceiro álbum de estudio da banda estadounidense de rock alternativo Weezer, editado o 15 de maio do 2001 a través do selo Geffen Records. O álbum converteuse nun éxito comercial en todo o mundo, acadando o número catro na *Billboard 200* e entrando nas listas de varios países.

*Weezer* foi a primeira edición da banda sen o baixista Matt Sharp, que deixou o grupo en 1998 para centrarse no seu propio proxecto, The Rentals. Sharp foi substituído por Mikey Welsh, sendo este o único álbum no que aparece con Weezer.

## Listaxe de cancións 
Todos os temas compostos por Rivers Cuomo.
Provincia de Pesaro e Urbino

**Pesaro e Urbino** é unha provincia da rexión das Marcas, en Italia. A súa capital é a cidade de Pesaro.

## Historia e características 
Tiña unha área de 2.892&nbsp;km2, unha poboación de 351.216 habitantes (2001), e 67 comunas. Agora ten 60 municipios, transferíndose estes sete (Casteldelci, Maiolo, Novafeltria, Pennabilli, San Leo, Sant'Agata Feltria e Talamello) á provincia de Rímini no 2009.

Ao nordeste ten o mar Adriático, e limita polo norte coa provincia de Rímini (rexión da Emilia-Romaña) e coa República de San Marino, polo sueste coa provincia de Ancona, polo suroeste coa provincia de Perugia (rexión da Umbría) e polo oeste coa provincia de Arezzo (rexión da Toscana).

[miniatura|dereita|A cidade de [Urbino.]]

Os principais municipios son:

## Notas 
## Véxase tamén 
### Ligazóns externas 
* Provincia di Pesaro e Urbino
Fernando Avecilla Porto

**Fernando Avecilla Porto**, nado na Coruña o 3 de marzo de 1964, é un ex xogador de hóckey sobre patíns e profesor e investigador do departamento de Química Fundamental de Universidade da Coruña.

## Traxectoria deportiva
Foi xogador internacional de hóckey sobre patíns. Pertenceu aos equipos Hockey Club Liceo da Coruña e A.A. Dominicos, proclamándose campión da Copa do Rei en 1990 con este último equipo, e marcando o primeiro dos dous goles do equipo coruñés na final ante o Reus Deportiu disputada en Alcobendas (Madrid). Formou parte da selección española absoluta en 45 ocasións, obtivo o título de campión do mundo (Arxentina 1989) e, nos campionatos de Europa, as medallas de prata en categoría absoluta (Italia 1990) e de bronce en categoría júnior (Bélxica 1983). Está en posesión do título de adestrador nacional de hóckey a patíns e da Orde ó Mérito Olímpico, que lle outorgou o Comité Olímpico Español en 1995.

## Traxectoria profesional
No eido académico, obtivo o doutoramento en Ciencias Químicas pola Universidade da Coruña en 1998 e traballa no departamento de Química Fundamental (Sección Química Inorgánica).

## Véxase tamén
Provincia de Macerata

**Macerata** é unha provincia da rexión das Marcas, en Italia. A súa capital é a cidade de Macerata.

Ten unha área de 2.774&nbsp;km2, e unha poboación de 208.339 habitantes (2001). Hai 57 municipios na provincia.

## Véxase tamén 
### Ligazóns externas 
* Provincia di Macerata
Provincia de Alessandria

**Alessandria** (no piemontés, **Lissandria**) é unha provincia da rexión do Piemonte, en Italia. A súa capital é a cidade de Alessandria.

Ten unha área de 3.560&nbsp;km2, e unha poboación de 418.231 habitantes (2001). Hai 190 municipios na provincia.

## Véxase tamén 
### Ligazóns externas 
* Provincia di Alessandria
Gran Peña Fútbol Club

dereita|miniatura|Gran Peña, 2022.
O **Gran Peña Fútbol Club** é un equipo de fútbol da parroquia de Lavadores, no concello de Vigo. Entre 2021 e 2024 foi o segundo filial do Celta de Vigo.

O 22 de maio de 2022 acadou o ascenso á Terceira División RFEF.

## Historia
O Gran Peña fundouse en 1926 na parroquia viguesa de Lavadores. O seu primeiro presidente foi Manuel Méndez. Varios dos directivos fundadores posteriormente serían os fundadores do Turista. Nos primeiros anos de fundación, ao non contar con campo de fútbol de seu e valado, xogou nunha liga non profesional con futbolistas non federados, con equipos clásicos da cidade, como o Alerta Traviesas, o Atalante ou o ementado Turista. 

Durante a Guerra a sede social do Gran Peña foi ocupada pola Falanxe e algúns dos seus xogadores faleceron. Tras anos de inestabilidade pola posguerra, en 1943 participou na súa primeira competición federada, a Serie A de Galicia. En 1955 conseguiu o seu primeiro ascenso a Terceira, logo de proclamarse campión do seu grupo de Serie A. Despois de máis dunha década en Terceira, descendeu, pero en 1971 asinou un convenio de filiación co Celta de Vigo, e ao final desa mesma tempada ascendeu de novo. Nos anos vindeiros o equipo fai de ascensor entre as dúas categorías.

Nos anos 80, malia as novas oferta de filiación con Celta de Vigo, o club mantivo a independencia de clubs. Novamente en 1986 produciuse outro intento de fusión co Turista, e de dependencia co Celta, auspiciado polo daquela alcalde da cidade Manoel Soto, e polo que entra en xogo a compra do campo de fútbol por parte do concello de Vigo. Finalmente o acordo non se produce co Gran Peña, e si co Turista, o que implica que o Gran Peña non pode volver a xogar en Barreiro. Como consecuencia prodúcense manifestacións cidadás, cortes de rúas etcétera. Tamén como resultado rómpese o acordo de filiación co Celta.

En 2021, o Celta de Vigo chega a un acordo co club, que novamente pasa a depender do equipo celeste.
[miniatura|300px|Escudo do Gran Peña na fachada do [Campo Municipal de Barreiro.]]
### Mellores resultados
* En 1958 proclámase por primeira vez campión da Copa Galicia de fútbol ao derrotar o Lugo en tres partidos. 
* En 1981 elimina o Racing de Santander na segunda eliminatoria da Copa do Rei, nos penaltis, e logo de empatar a cero goles tanto no Sardinero como en Balaídos. Despois caería eliminado polo Elx.

### Nomes do club
* Club Gran Peña (1926-1971)
* Club Gran Peña Celtista (1971-1988)
* Gran Peña Fútbol Club (1988-2021)
* Real Club Celta "C" (2021-)

## Datos do club 
***Tempadas en 2ª**: 0
***Tempadas en 2ªB**: 0
***Tempadas en 3ª**: 40

### Historial na liga 
|valign="top" width=0%|

|valign="top" width=0%|

|}

## Xogadores de sona
* Nacho.

## Notas
## Véxase tamén
### Ligazóns externas
* Páxina web do Gran Peña
Nea Kameni

**Néa Kaméni**, en grego *Νέα Καμένη*, é unha pequena illa volcánica deshabitada de Grecia situada no mar Exeo, no centro da caldeira inundada de Santorini. Constitúe a parte activa do volcán que deu nacemento ás illas actuais do arquipélago de Santorini.

Nea Kameni e o veciño illote de Palea (ou Palia) Kameni (a nova e vella illas queimadas) formáronse nos últimos dous milenios polas repetidas erupcións de lava dacita e cinzas. O historiador romano Cassius Dio rexistrou no ano 47 dC "Este ano, un pequeno illote, ata agora descoñecido, apareceu preto da illa de Thera (Santorini)." as principais erupcións nos últimos 300 anos tiveron lugar en 1707-1712, 1866-1870 (fusionouse co illote de Mikri Kaméni), 1925-1928, e 1939-1941. A última erupción, pequena, sucedeu en 1950 e involucrou a extrusión da cúpula de lava.

Nea Kameni é case redonda e ten unha diámetro de aproximadamente 2 quilómetros e unha superficie de 3´4&nbsp;km². Nea Kameni é monitoreada de cerca polos científicos do Instituto para o Estudo e Seguimiento do volcán de Santorini (ISMOSAV) e é un sitio científico protexido. A illa ten moitas chemineas activas de xofre, así como unha alfombra de herbas vermellas suculentas no delgado chan no verán.

A illa, case estéril, é visitada diariamente por decenas de embarcacións de turistas durante todo o verán. Os visitantes soben un camiño de grava para chegar á cima dos 130 metros de altura do cráter, onde é posible completar un circuíto completo da coroa.

## Galería 
## Notas 
## Véxase tamén
### Outros artigos 
* Santorini
* Lista de illas de Grecia

### Ligazóns externas 
*Nea Kameni Virtual Tour , Tour virtual panorámico de 360º ao volcán en alta resolución
* Mapa xéoloxico e histórico das Kamenes
Provincia de Asti

**Asti** (en piemontés, **Ast**) é unha provincia da rexión do Piemonte, en Italia. A súa capital é a cidade de Asti.

Ten unha área de 1,511&nbsp;km2, e unha poboación de 208.339 habitantes (2001). Hai 118 municipios na provincia.

Limita polo noroeste coa provincia de Turín, polo leste coa provincia de Alessandria, polo sur coa provincia de Savona (Liguria), e polo oeste coa provincia de Cuneo.

## Véxase tamén 
### Ligazóns externas
*Provincia di Asti
Worcester Warriors

O **Worcester Rugby Football Club** é un club de rugby da cidade de Worcester (Inglaterra) que actualmente compite na Aviva Premiership, logo de ascender na tempada 2014-15 da RFU Championship, á segunda categoría do rugby inglés. O club é tamén coñecido polo seu alcume **Warriors**. Tamén compite na British and Irish Cup a raíz do seu descenso, anteriormente competira na Copa anglo-galesa, nas competicións europeas e na Guinness A League. Mantén rivalidade veciñal con Gloucester e Bristol. Xoga os seus partidos como local no Sixways Stadium.

## Historia 
O club foi fundado en 1871 polo reverendo Francis John Ede e xogou o seu primeiro partido o 8 de novembro de 1871 fronte ao Artillery. Nun principio, o club tiña a súa base en Bevere (Worcester) en 1954, mudándose a Sixways en 1975, cando se abriu a *clubhouse* do club.

O club ascendeu á Guinness Premiership na tempada 2004-05 logo de finalizar na primeira posición da RFU Championship na tempada 2003-04 cun récord histórico de 26 vitorias en 26 partidos disputados. A pesar de que o principal obxectivo do club na súa primeira tempada na máxima categoría do rugby inglés era a permanencia, o equipo acadou a final do European Shield, na que caeu ante o equipo francés do FC Auch no Kassam Stadium de Oxford por 23 a 10. Na tempada 2007-08 chegou outro éxito do club a nivel europeo, cando chegou á final da European Challenge Cup, na que caeu ante outro club inglés, o Bath Rugby por 24 a 16 no Kingsholm Stadium de Gloucester. Logo dos éxitos nas competicións europeas o equipo perdeu a categoría na tempada 2009-10 logo dunha mala tempada na que non puido pasar da fase de grupos da European Challenge Cup, rematando no terceiro posto do grupo e gañando tan só dous partidos (ámbolos dous fronte ao Olympus Madrid, equipo dun nivel moi inferior ao dos ingleses), mentres que na competición doméstica finalizou na última posición cun balance de 3 vitorias, 4 empates e 15 derrotas para un total de 28 puntos.

## Palmarés 
* **1 RFU Championship:** 2003-04
## Tempada actual 
## Véxase tamén 
### Ligazóns externas 
* Sitio oficial
Provincia de Fermo

A **provincia de Fermo** é unha provincia da rexión das Marcas, Italia. Co mar Adriático ao leste, limita polo norte e noroeste coa provincia de Macerata e polo sur coa provincia de Ascoli Piceno.

Ten unha área de 859&nbsp;km² e unha poboación de 176.488 habitantes (2008). Hai 40 comunas na provincia, todas elas provenientes da provincia de Ascoli Piceno.

Foi instituída nunha lei  promulgada o 11 de xuño de 2004 e é oficialmente recoñecida dende o 1 de xaneiro de 2009.

## Notas 
## Véxase tamén 
### Ligazóns externas 
* Provincia di Fermo
Provincia de Biella

**Biella**, no piemontés, **Bièla**, é unha provincia da rexión do Piemonte, en Italia. Foi creada en 1992 e a súa capital é a cidade de Biella.

Ten unha área de 914&nbsp;km2, e unha poboación de 187.249 habitantes (2001). Hai 82 municipios na provincia.

## Véxase tamén 
### Ligazóns externas
*Provincia di Biella
Marín Club de Fútbol

O **Marín Club de Fútbol** é un club de fútbol galego que naceu en 1948 en Marín. Na actualidade compite na Primeira Autonómica.

## Historia
Fundouse en 1948 sobre as cinzas do Marín Fútbol Club, que fora fundado en 1925. No ano 1952 quedou subcampión de España de afeccionados.Tamén obtivo a Copa Galicia de fútbol en 1961.

## Datos do club 
***Tempadas en 2ª:** 0 
***Tempadas en 2ªB**: 0
***Tempadas en 3ª**: 8

### Historial na liga
|valign="top" width=0%|

|valign="top" width=0%|

|}

## Palmarés 
* **Copa Galicia (1)**: 1960/61

## Notas
## Véxase tamén
### Ligazóns externas
Web oficial do Marín
Provincia de Novara

**Novara** (no piemontés, **Noàra**) é unha provincia da rexión do Piemonte, en Italia. A súa capital é a cidade de Novara.

Ten unha área de 1.339&nbsp;km2, e unha poboación de 365.156 habitantes (2008). 
## Comunas da provincia de Novara
Hai 88 municipios na provincia.

* Agrate Conturbia.
* Ameno.
* Armeno.
* Arona.
* Barengo.
* Bellinzago Novarese.
* Biandrate.
* Boca.
* Bogogno.
* Bolzano Novarese.
* Borgo Ticino.
* Borgolavezzaro.
* Borgomanero.
* Briga Novarese.
* Briona.
* Caltignaga.
* Cameri.
* Carpignano Sesia.
* Casalbeltrame.
* Casaleggio Novara.
* Casalino.
* Casalvolone.
* Castellazzo Novarese.
* Castelletto sopra Ticino.
* Cavaglietto.
* Cavaglio d'Agogna.
* Cavallirio.
* Cerano.
* Colazza.
* Comignago.
* Cressa.
* Cureggio.
* Divignano.
* Dormelletto.
* Fara Novarese.
* Fontaneto d'Agogna.
* Galliate.
* Garbagna Novarese.
* Gargallo.
* Gattico.
* Ghemme.
* Gozzano.
* Granozzo con Monticello.
* Grignasco.
* Invorio.
* Landiona.
* Lesa.
* Maggiora.
* Mandello Vitta.
* Marano Ticino.
* Massino Visconti.
* Meina.
* Mezzomerico.
* Miasino.
* Momo.
* Nebbiuno.
* Nibbiola.
* Novara.
* Oleggio.
* Oleggio Castello.
* Orta San Giulio.
* Paruzzaro.
* Pella.
* Pettenasco.
* Pisano.
* Pogno.
* Pombia.
* Prato Sesia.
* Recetto.
* Romagnano Sesia.
* Romentino.
* San Maurizio d'Opaglio.
* San Nazzaro Sesia.
* San Pietro Mosezzo.
* Sillavengo.
* Sizzano.
* Soriso.
* Sozzago.
* Suno.
* Terdobbiate.
* Tornaco.
* Trecate.
* Vaprio d'Agogna.
* Varallo Pombia.
* Veruno.
* Vespolate.
* Vicolungo.
* Vinzaglio.

## Véxase tamén 
### Ligazóns externas
*Provincia di Novara
Zico España

**Zico España** é unha empresa galega especializada en roupa deportiva, con sede no Porriño, coñecida pola súa marca **Zico**.

## Traxectoria 
Fundada nos anos oitenta como empresa mixta co xogador brasileiro de fútbol Zico, posteriormente este apartouse da empresa e quedou o nome para a compañía porriñesa.

Produce roupa deportiva propia, e ademais viste equipos de diversos deportes, pero especialmente fútbol e ciclismo. Zico vestiu durante os tres primeiros anos (2005–2007) a selección galega de fútbol, e tamén ao Karpin Galicia.

A marca tamén patrocinou os premios anuais do deporte galego en 2006, que se chamaron Premios Zico.
Zico (homónimos)

Co nome de **Zico** podemos referirnos a:

* O futbolista brasileiro Arthur Antunes Coimbra, chamado Zico.
* A empresa galega Zico España, cofundada polo anterior, e que ten como marca de roupa deportiva o anagrama *Zico*.
Xénero (arte)

Un **xénero artístico** é unha división dunha forma concreta de arte conforme criterios particulares a esa forma. En todas as artes, os xéneros son categorías vagas con límites pouco definidos. Os xéneros están formados por unha serie de convencións, de xeito que moitas obras sitúanse entre múltiples xéneros por medio de empréstimos e recombinación de tales convencións.

## O xénero na literatura 
Os xéneros están divididos en subxéneros. Na literatura, por exemplo, están organizados en "xéneros poéticos" e "xéneros en prosa". A poesía subdividiuse tradicionalmente en épica, lírica, e poesía dramática, en tanto que a prosa podería dividirse en ficción e non ficción. Outras subdivisions da poesía dramática poderían incluír a comedia, a traxedia, e o melodrama. Esta subdivisión podería continuarse: a "comedia" ten os seus propios subxéneros, por exemplo, a farsa, a comedia de costumes, a burlesca, e a sátira.

## O xénero no cine 
No cine, o xénero defínese a través da inclusión dalgunha destes características:
* o escenario (en inglés *setting*), o caso dos westerns ou películas de vaqueiros e dos filmes de ciencia ficción;
* o humor (en inglés *mood*), o caso da comedia ou as películas de terror;
* o formato, tales como o musical ou a non ficción.

## O xénero na pintura 
Nas arte formais tales como a música, pintura, e escultura, o xénero tende a estar determinado polo formato e o estilo.

No campo da pintura, existe unha "xerarquía dos xéneros" asociada coa Academia Francesa, que nun tempo tivo un papel central na arte académica. Estes xéneros, listados en orde xerárquica, son:
* Pintura histórica
* Pintura de xénero
* Retrato
* Paisaxe
* Natureza morta

Estas categorías xogaron un papel importante entre o século XVII e a época moderna cando os pintores e os críticos comezaron a rebelarse contra as regras da Academia, incluída a preferencia pola pintura histórica.

## O xénero nas artes e nos medios 
### As convencións 
En todos os campos da arte hai convencións que poden obedecer a simples expectativas (os cadros son rectangulares) e mecanismos típicos do xénero (unha comedia acaba en casamento; un western pode acabar co heroe cabalgando contra o solpor). Estas convencións xenéricas están vencelladas de maneira estreita a xéneros artísticos concretos axudando a definir o que é un "xénero". Algunhas desas convención poden acabar orixinando clixés.

### As audiencias 
Aínda que a maior parte dos xéneros son vagamente definibles, as consideracións xenéricas constitúen un dos factores máis importantes do que as persoas len ou ven. Moitos xéneros acabaron conformando as súas propias audiencias e as publicacións que as apoian, tales como revistas, magazines e sitios web. Os libros e os filmes que son difíciles de encaixar nun xénero teñen moitas veces menos éxito comercial que as que son doadas de clasificar.

## Véxase tamén 
### Outros artigos 
* Xéneros e formas literarias
* Xéneros teatrais
* Xéneros musicais
Nigrán Club de Fútbol

O **Nigrán Club de Fútbol** é un club galego de fútbol de Nigrán. Xoga no grupo V da Primeira Autonómica.

## Historia
Foi fundado no ano 2000 para substituír os desaparecidos Dunas CF (1951-96) e Priegue CF (1980-01). No ano 2009 asinouse un acordo coa Escola Deportiva Val Miñor-Caixanova de Nigrán. Chegou a xogar dúas tempadas na Rexional Preferente, logo de ascender no ano 2010.

## Traxectoria
|}

## Palmarés 
*1 Liga de Primeira División Autonómica (2009/10)
*2 Ligas de Segunda División Autonómica (2006/07, 2014/15)
*1 Liga de Terceira División Autonómica (2005/06)

## Notas
## Véxase tamén
Club Deportivo Pontellas

O **Club Deportivo Pontellas** é un club galego de fútbol que naceu en 1962 na parroquia porriñesa de Pontellas. Na actualidade xoga no Grupo Sur da Preferente Galicia.

## Historia
O club fundouno en 1962 Aníbal Domínguez, un emigrante retornado do Brasil. A súa afección polo Fútbol Club Barcelona levou a vestir o Pontellas coas mesmas cores có equipo catalán. Comeza a competir no ano 1969 na segunda comarcal de Vigo e  debuta na Preferente na tempada 1995-96.

Na tempada 2018/19 proclamouse campión da Preferente por primeira vez na súa historia, conseguindo o ascenso a Terceira División cun dos orzamentos máis baixos da categoría. Esa primeira posición valeulle tamén para xogar por primeira vez na súa historia a Copa do Rei. O novo formato da competición permitiulle xogar a rolda previa interterritorial, na que foi eliminado polo Tolosa CF (1-0).

## Datos do club 
***Tempadas en 1ª:** 0
***Tempadas en 2ª:** 0 
***Tempadas en 2ªB**: 0
***Tempadas en 3ª**: 2
***Tempadas en Preferente Autonómica**: 20

### Historial na liga 
|valign="top" width=0%|

|}

### Palmarés 
***Preferente Galicia (1)**: 2018/19

## Notas 
## Véxase tamén
Tawhaki Patera

**Tawhaki Patera** é un cráter volcánico activo na superficie da lúa de Xúpiter, Ío. Está localizado no hemisferio de vangarda (cabeza) nas coordenadas 3,32° N 76,18° O, preto da zona ecuatorial da parte occidental de Media Regio. Tawhaki é un patera de Ío, un tipo de cráter volcánico moi semellante a unha caldeira, ten 49,8 kms de ancho e 550 m de profundidade.

## Descrición 
Tawhaki Patera foi visto por primeira vez coma unha mancha escura en imaxes de baixa resolución da *Voyager 1* en marzo de 1979. Non se tivo constancia de actividade volcánica en Tawhaki ata setembro de 1997, cando foi observado un punto quente brillante dentro da emisión termal en lonxitudes de onda próximas ó infravermello, xusto cando Ío estaba na sombra de Xúpiter, a detección correu a cargo do instrumental da *sonda Galileo*.  Tawhaki puido ser visto tamén coma un punto quente cando Ío estaba baixo unha eclipse en novembro do ano 1997, durante a undécima órbita da *Galileo*. As altas temperaturas do periódo de erupción cesaron aproximadamente en maio de 1998. Non se sabe con certeza se está dilación son cambios reais na actividade de Tawhaki ou se é debido á pobre resolución das imaxes da *Voyager* e do instrumental espectroscópico da *Galileo* (NIMS). Aínda que as observacións de baixa resolución feitas dende a Terra non identificaron o volcán ou volcáns implicados na erupción, si definiron a posible zona da erupción, non máis ala do noroeste da Media Regio no hemisferio de vangarda de Ío.  O NIMS, a bordo da Galileo, detectou un punto quente entre os un e os cinco micrómetros en Tawhaki durante a 21ª órbita da sonda *Galileo* en xullo de 1999, un mes antes da erupción. En agosto do 2001, o NIMS volveu dectectar unha pequena subida no nivel de actividade de Tawhaki Patera.

Este patera recibiu oficialmente o nome de Tawhaki no ano 2000, *Tawhaki* era o deus do lóstrego na mitoloxía maorí.

## Notas
## Véxase tamén
### Outros artigos
* Tawhaki Vallis
* Patera
* Ío
* Vulcanismo en Ío
Vivar del Cid

250px|miniatura|Casarío tradicional en Vivar
**Vivar** ou **Vivar del Cid** é unha aldea de 140 habitantes do concello español de Quintanilla Vivar, situada a 7 quilómetros de Burgos. A tradición afirma que nesta aldea naceu El Cid, aínda que non hai documentación que o probe e a primeira vinculación de Rodrigo Díaz con Vivar (á que se engadiu «del Cid» para reforzar esta adscrición) aparece nunha obra de ficción: o *Cantar de mio Cid*, composto cara 1200.

## Festas 
* Antonio de Padua (13 de xuño)
* Festas en honra a D. Rodrigo Díaz de Vivar. Mes de xullo (ceas medievais).
* Xoves Santo con procesión das tres caídas. 
* Festas patronais do arcanxo San Miguel: 29 de setembro.

## Monumentos 
250px|miniatura|Igrexa de San Miguel
* Igrexa de San Miguel 
* Monumento ao Cid Campeador no chamado *Solar del Cid*.
* Convento de Nuestra Señora del Espino: Fundado por Pedro López Padilla e a súa esposa Isabel Pacheco Padilla en 1477. Na súa biblioteca gardouse o manuscrito do *Cantar de mio Cid*, hoxe na Biblioteca Nacional.
* Molino del Cid: Inicio da ruta Camiño do Cid.

## Notas
Cervera de Pisuerga

**Cervera de Pisuerga** é un concello español da provincia de Palencia, na comunidade de Castela e León.

## Localización
O concello atópase a unha distancia de 116&nbsp;km de Palencia, a capital provincial, e situado na Montaña Palentina, entre 1.000 e 1.200 msnm de altitude.

## Véxase tamén
### Ligazóns externas
*Páxina oficial do concello
La Campana, Sevilla

dereita|miniatura|250px|Situación do concello dentro da provincia de Sevilla.
**La Campana** é un concello andaluz, pertencente á provincia de Sevilla. No ano 2005 contaba con 5.236 habitantes. Pertence á comarca da Campiña de Carmona. A súa extensión é de 125&nbsp;km² e ten unha densidade de 41,9 hab/km². Atópase situada a unha altitude de 134 metros e a 56 quilómetros da capital da provincia, Sevilla.

## Véxase tamén 
### Ligazóns externas 
* La Campana - Sistema de Información Multiterritorial de Andalucía
* Web do concello de La Campana
* Patrimonio cultural de La Campana na Guía Dixital do Patrimonio Cultural de Andalucía.IAPH
Little Albert Boogie Band

**Little Albert Boogie Band** é un grupo galego de rhythm & blues, formado na Coruña en 2007. Nas súas actuacións combinan temas propios e versións de temas tanto en castelán como en inglés.

## Membros 
### Membros actuais 
* Alberto Rey Baamonde "Little Albert": guitarra, voz
* Anxo Fernández: baixo eléctrico
* Fernando Lamas: batería

### Membros anteriores 
* Ray Burillo
* Men Viñas

## Historia 
Little Albert Boogie Band formouse na Coruña en marzo de 2007 como un novo proxecto do cantante e guitarrista Alberto Rey Baamonde (Little Albert), que dous anos antes deixara a que era a súa banda, The Big Bottom Band, coa que publicou un LP, para iniciarse en solitario.

## Véxase tamén 
### Ligazóns externas 
* Páxina oficial do grupo
* MySpace oficial do grupo
Club Deportivo Ribadumia

O **Club Deportivo Ribadumia** é un club galego de fútbol que naceu en 1959 en Ribadumia. Na actualidade compite na Terceira División, logo de ascender na tempada 2019–20.

## Historia 
O club fundouse en 1959, sendo o seu primeiro presidente Amadeo Serantes. En 1961 comezou a competir na liga das Rías Baixas, permanecendo nesta categoría ata 1975, cando pasou a Terceira Rexional. En 1985 ascendeu a Segunda e na tempada 1989/90 ascendeu por primeira vez a Primeira Rexional. Estivo só un ano na categoría, descendendo de novo a Segunda ao remate da tempada, ata que volveu ascender na 1993/94. 

Na tempada 2006/07 acabou campión do grupo 4º, conseguindo o ascenso a Preferente, categoría na que xogaría durante os seguintes sete anos. Na tempada 2013/14 o equipo conseguiu o seu primeiro ascenso á Terceira División, despois de quedar campión do Grupo Sur de Preferente, con Gabriel Leis no banco e liderado no campo por Changui, autor de 32 goles. O equipo alcanzou a sétima praza na súa primeira tempada en Terceira. Nesa tempada creouse tamén o Ribadumia B, un filial para formar xogadores da canteira, que comezou a xogar en Terceira Autonómica Grupo 15.

Tras cinco tempadas en Terceira, o Ribadumia volveu caer a Preferente ao remate da tempada 2018/19, ao rematar 18º. Con todo, o equipo acabou como primeiro do Grupo Sur no seu regreso a Preferente. Venceu ademais ao Viveiro, primeiro do grupo Norte, proclamándose así como campión de Preferente e accedendo á fase previa da Copa do Rei. En dita fase xogada o 11 de novembro de 2020 o equipo ribadumiense, adestrado por Luis Carro, conseguiu unha histórica clasificación para a Copa, derrotando en Cantabria ao Miengo FC por 0-1, cun gol de Diego Abal. No sorteo da primeira rolda o equipo quedou emparellado co Cádiz CF, de Primeira División, contra o que finalmente quedou eliminado ao perder por 0-2 na Senra.

## Datos do club
### Historial na liga
|valign="top" width=0%|

|}

## Notas
Red Elvises

**Red Elvises** é un grupo ruso-americano de rock & roll, surf, rockabilly, reggae, lounge e música tradicional rusa. Fundouse en Santa Monica (California) en 1995.

## Historia 
Red Elvises creárono en 1995 Igor Yuzov e Oleg Bernov, dous rusos que vivían nos Ánxeles.

## Discografía 
### Álbums de estudio 
* *Grooving to the Moscow Beat* (1996)
* *Surfing In Siberia* (1997)
* *I Wanna See You Bellydance* (1998)
* *Russian Bellydance* (1999)
* *Better Than Sex* (1999)
* *Shake Your Pelvis* (2000)
* *Bedroom Boogie* (2001)
* *Welcome To The Freakshow* (2001)
**Rokenrol* (2002)
**Lunatics and Poets* (2004)
**Drinking with Jesus* (2009)
**Bacon* (2014)

## Véxase tamén 
### Ligazóns externas 
* Páxina oficial do grupo
Edicións Barbantesa

**Edicións Barbantesa** é un proxecto editorial galego, con sede en Cangas.
## Características
Barbantesa naceu en maio de 2010 con dirección editorial en Sevilla e xestión administrativa e técnica en Cangas. A responsable de edición é Penélope Pedreira. No seu catálogo hai traducións e obras galegas. Edita principalmente poesía, literatura de muller, literaturas africanas e literaturas recuadas e periféricas. Dende 2013, é un selo propiedade de Rinoceronte Editora.

## Notas 
## Véxase tamén
### Ligazóns externas
*Web de Edicións Barbantesa